UPUTSTVO SARADNICIMA

Pozivamo zainteresovane autore koji žele objavljivati svoje radove u ovom Časopisu da ih pošalju na adresu Uredništva shodno slijedećim uputstvima:

Rad se obavezno dostavlja Uredništvu e-mailom na adresu: Godisnjak.PF@unmo.ba.

Rad treba biti napisan u programu Word for Windows. Treba koristiti tip slova Times i veličinu slova 11 tačaka. Za fusnote tip slova Times, veličina slova 10 tačaka. Format stranice je A4, a margine su: vrh - 4,6 cm, dno - 4,6 cm, lijevo - 3,8 cm i desno – 3,3 cm. Razmak između redaka 1. Obim radova ne može biti veći od 20 strana.

Uredništvo prima radove koji su opremljeni na slijedeći način:

• Na prvoj stranici rada obavezno je navesti naslov rada, ime i prezime autora, akademske titule, naziv ustanove u kojoj je autor zaposlen, te radno mjesto.

• Slike, tabele i grafikoni koji su sastavni dio rada moraju biti jasno urađeni, te imati naslov, izvor i broj. Ukoliko se dostavljaju na posebnim listovima papira u radu treba označiti mjesta gdje dolaze.

• Popis literature treba dati na kraju rada, a u njega ulaze djela na koja se autor poziva u radu s tim da je složen po abecednom redu prezimena autora navedenih djela, a podaci o djelu moraju sadržavati i izdavača, mjesto i godinu izdavanja.

• Autor može objaviti samo jedan rad u jednom broju Časopisa.

Svaki rad mora imati sažetak i ključne pojmove. U sažetku treba dati suštinu rada (informaciju metodološkog karaktera) i objasniti rezultat rada. Sažetak mora imati najviše 150 riječi, odnosno najviše 15 redaka. Sažetak dolazi iza naslova, a mora biti jasan i pisan u trećem licu na jednom od službenih jezika u Bosni i Hercegovini i na jednom od svjetskih jezika.

Ukoliko rad zadovoljava kriterije Časopisa, upućuje se na recenziju.

Rad ocjenjuju dva recenzenta, a identitet autora i recenzenata ostaje obostrano nepoznat. Nakon ocjene recenzenata i članova Uredništva, rad se, ako za tim postoji potreba, vraća autoru na doradu i korekciju rada.

Dorađeni i korigovani radovi Uredništvu se trebaju vratiti u roku od 8 dana.

U Časopisu se objavljuju ranije neobjavljeni radovi, a nakon njihovog objavljivanja autori ih ne mogu, bez posebnog odobrenja Uredništva, objavljivati u drugim publikacijama.

Autori su saglasni da se njihovi radovi postave na web stranicu Fakulteta.

Uredništvo zadržava i sva ostala prava, ukoliko nije drugačije dogovoreno sa autorom.

Rad će biti objavljen ukoliko je pozitivno recenziran. Recenzijama ne podliježu: prikaz knjige, prevodi, tematske bibliografije i izvještaji.

Uredništvo zadržava pravo da prilagođava rad općim pravilima uređivanja časopisa.

Uredništvo